lotto
Lotto, hasardspil, hvor man satser på at gætte de udtrukne tal i en given række; i Danske Spils lotto skal man for at vinde hovedpræmien gætte syv tal blandt tallene 1-36; i de fleste lottospil gives der også mindre gevinster for færre rigtige.
Lotto blev indført i Danmark i 1989 og har på trods af en meget lav udbetalingsprocent (if. lov skal mindst 45% og højst 60% af indskuddet udbetales som præmier) fået en stor udbredelse og popularitet. Det skyldes, at præmierne ofte har været på flere mio. kr., men også, at markedsføringen har været intens. Se også hasardspil.